Suresh 106 Views
అమెరికా ఫెడ్‌రిజర్వు సమీక్ష ఫలితాలే కీలకం
ముంబై, సెప్టెంబరు 18: దేశీయ స్టాక్‌మార్కెట్లలో వచ్చేవారం మొత్తం అమెరికా ఫెడ్‌రిజర్వు సమీక్షనిర్ణయాల ప్రభావమే ఎక్కువ ఉంటుందని అంచనా. ఫెడ్‌రిజర్వు పాలకవర్గ మావేశం 20వ తేదీ నుంచి రెండురోజులపాటు జరుగుతాయి. బుధవారం రాత్రి ఫెడ్‌ పాలసీ నిర్ణయాలు వెల్లడి అవుతాయి. రెండువారాల క్రితం జాపక్సన్‌హోల్‌లో జరిగిన ప్రపంచ దేశాల కేంద్రబ్యాంకు అధి పతుల సమావేశంలో ఫెడ్‌ఛైర్‌ పర్సన్‌ జన్నెట్‌ ఎల్లెన్‌ వడ్డీరేట్ల పెంపునకు అనువైన పరిస్థితులు నెలకొంటున్నాయన్న భావన వ్యక్తంచేశారు. ఆనాటికిధరలు, హౌసింగ్‌ విక్రయాలు, ఉపాధి గణాంకాలు వంటివి సానుకూలంగా ఉన్నాయని చెప్పాలి. అయితే గత వారం పరిస్థితులు మొత్తం తారుమారయ్యాయి. ఆగస్టునెల రిటైల్‌ విక్రయాలు క్షీణించడం, పారిశ్రామికోత్పత్తి మందగమనం లాంటి అంశాలు అమెరికా ఆర్థిక పటిష్టతను ప్రశ్నార్ధకంగా మార్చా యి. వీటికితోడు ధరలు ఆశించినస్థాయిలో పటిష్టం కాలేదు. వ్యవసాయేతర ఉపాధి గణాంకాలు అంచనాలను అందుకోలేక పోయాయి. వడ్డీరేట్ల పెంపుపై ఆచితూచి వ్యవహరించాల్సి ఉం టుందని ఫెడ్‌రిజర్వు భావించింది. ఉద్దీపనలను వేగంగా ఉపసం హరించడం సరికాదన్న సంకేతాలు కూడా మార్కెట్లకు అందాయి. దాదాపు పదేళ్లతర్వాల 2015 డిసెంబరులో ఫెడ్‌రిజర్వు తొలిసారి వడ్డీరేట్లను 0.25శాతం పెంచింది. ఆర్థికవ్యవస్థ గాడినపడు తోందన్న వాదనతో సహాయక ప్యాకేజిలు కూడా నిలిపివేసింది. వడ్డీరేట్లు మరోసారి పెంచేందుకు ముందుకురాకపోవడం ఇటీవలి పరిణామాలే కారణమని వ్యక్తం అవుతోంది. ఈ సారి వడ్డీపెంపు ఉండకపోవచ్చని, డిసెంబరు సమీక్షకు వాయిదాపడే అవకాశాలు న్నాయి. ఇదే జరిగితే దేశీయ స్టాక్స్‌లోనికి మరిన్ని విదేశీ పెట్టు బడులు వెల్లువెత్తే అవకాశాలున్నాయి. అలాగే బ్యాంక్‌ ఆఫ్‌ జపాన్‌ కూడా పరపతి సమీక్షను చేపడుతోంది. 21న ముగిసే ఈసమీక్ష నిర్ణయాలు కూడా మార్కెట్లకు కీలకం అవుతాయి. భారీస్థాయిలో ఉద్దీపనలను అమలుచేస్తున్నప్పటికీ ఆశించిన స్థాయిలో ద్రవ్యో ల్బణం పుంజుకోలేదు. పాలసీని పూర్తిస్థాయిలో సమీక్షించాలని బ్యాంక్‌ ఆఫ్‌ జపాన్‌ నిర్ణయించింది. ఏడాదికి 80 లక్షలకోట్ల యెన్‌ లను ఉద్దీపనల ప్యాకేజికి వినియోగిస్తోంది. వీటికితోడు రుణరేట్లు కూడా డిపాజిట్లపై 0.1 శాతం మైనస్‌ వడ్డీరేట్లను అమలు చేస్తోం ది. దేశవ్యాప్తంగా వర్షపాతం కూడా విస్తరించింది.
వర్షపాతం లోటు తగ్గుతుందని ప్రస్తుతానికి సాధారణసగటుకంటే ఐదుశాతం లోటు నమోదయినా భవిష్యత్తులోమూడుశాతానికి తగ్గుతుందని అంచనావేసింది. ఇది దేశీయస్టాక్‌మార్కెట్లకు ఊతం ఇచ్చే అంశం. గతవారం చివరిలో విదేశీ పెట్టుబడులు పుంజుకోవడం ఇందుకు జత కలిసింది. డాలరుతో రూపాయి మారకం విలువలు, ముడి చమురుధరల కదలికలు, యూరోప్‌ ఆసియా మార్కెట్ల తీరుతెన్నులు వచ్చేవారం స్టాక్‌ మార్కెట్ల ధోరణులను నిర్ణయిస్తాయని అంచనా.